யுக-போதையோ...?

யுக-போதையோ...? அமல் சி தேவ் நாகங்களாகி நப்பாசைகள் நயனங்களிலே நடனமாடுகின்றனவே... மானுடங்களின் மனக்குடங்களில் பொறாமை-விஷங்கள் பொங்கிவழிகின்றனவே... பல்லிகளின் பல்லிடுக்குகளில் விட்டில்கள் வீழ்ந்துமடிகின்றனவே... அநீதி இருட்டுகள் அமாவாசைகளாய் ஆன்மப் பவுர்ணமிகளையே அணைத்து விழுங்குகின்றனவே... கருணைமலர்களின் கருவறைகளில் பகைமைப்பாறைகள் பிறவியெடுக்கின்றனவே... மணக்கோலங்களின் மங்களகீதங்களில் மரண ராகங்கள் மறைந்தொலிக்கின்றனவே...!